Author: a
Last saved by: UDZS

Predkladacia správa

	Úrad pre dohľad nad zdravotnou starostlivosťou je podľa § 19 ods. 1 písm. c) zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov povinný predložiť vláde SR výročnú správu o hospodárení do troch mesiacov po skončení kalendárneho roka.

	Úrad pre dohľad nad zdravotnou starostlivosťou výročnú správu o hospodárení za rok 2007 predložil a konzultoval s Ministerstvom financií SR a s Ministerstvom zdravotníctva SR formou medzirezortného pripomienkového konania. Pripomienky boli zapracované do textu materiálu.

Správna rada Úradu pre dohľad nad zdravotnou starostlivosťou na svojom zasadnutí dňa 18. marca 2008 výročnú správu prerokovala a uznesením č. 96/2008 doporučila predložiť ju na schválenie dozornej rade.

Dozorná rada Úradu pre dohľad nad zdravotnou starostlivosťou na svojom zasadnutí dňa 27. marca 2008 uznesením č. 274/2007 výročnú správu o hospodárení za rok 2007  a ročnú účtovnú závierku za rok 2007 schválila a doporučila predsedovi úradu predložiť ju vláde SR.